Ronald Graham

Ronald Lewis Graham (født 31. oktober 1935 i Taft i California, død 6. juli 2020) var en amerikansk matematiker kjent for sine bidrag til diskret matematikk, spesielt tidsplanlegging, beregningsgeometri og Ramsey-teori. Han var sjefsforsker ved California Institute for Telecommunication and Information Technology og professor ved University of California, San Diego.

I 1977 publiserte Graham en artikkel om et problem innen Ramsey-teorien, og ga et stort tall som en øvre grense for en løsning av problemet. Tallet har blitt kjent som det største tallet som seriøst benyttes i et matematisk bevis, og kalles Grahams tall.

Graham populariserte begrepet Erdős-tall og var en nær venn av Paul Erdős. Han var formann for American Mathematical Society og publiserte omtrent 320 artikler og fem bøker, deriblant Concrete Mathematics.

 Priser (utvalg) 
 Årstall  Pris  2003  The Leroy P. Steele Prize for Lifetime Achievement

 Referanser 

Kategori:Matematikere fra USA
Kategori:Personer fra Taft i California